wickkiey/tamil-wikipedia-markdown huggingface dataset:
# முகம்மது புகாரி



**முகம்மது புகாரி** (*Muhammadu Buhari*, பிறப்பு: 17 டிசம்பர் 1942) நைஜீரியாவில் புதிதாகத் தேர்ந்தெடுக்கப்பட்டுள்ள குடியரசுத் தலைவரும், முன்னாள் படையணித் தலைவரும் ஆவார். இவர் 1983 இல் இடம்பெற்ற இராணுவப் புரட்சியை அடுத்து அரசுத்தலைவராக 1985 வரை பதவியில் இருந்துள்ளார்.  

முகம்மது புகாரி 2003, 2007, 2011 அரசுத்தலைவர் தேர்தல்களில் போட்டியிட்டுத் தோல்வியடைந்தார். 2014 டிசம்பரில் இவர் 2015 மார்ச் தேர்தலில் அனைத்து முற்போக்குகள் காங்கிரசு கட்சியின் சார்பாகப் போட்டியிடுவதற்கு தேர்ந்தெடுக்கப்பட்டார். இவர் நடப்பு அரசுத்தலைவர் குட்லக் ஜொனத்தனை 2.5 மில்லியன் வாக்குகள் வித்தியாசத்தில் தோற்கடித்தார்.
# மங்கிய இலைக் குரங்கு



**மங்கிய இலைக் குரங்கு** (**கண்ணாடி இலைக் குரங்கு**; *Dusky leaf monkey* or *spectacled leaf monkey*) இந்த வகையான குரங்குகள் பாலூட்டிகள் இனத்தைச்சேர்ந்ததாகும். இவை ஒரு மூதாதயர் வகையைச்சேர்ந்தது. இவை மலேசியா, பர்மா, தாய்லாந்து, மற்றும் இந்தியாவில் மேற்கு வங்கம், திரிபுரா காடுகளில் காணப்படுகின்றன. இவை அதிகமாக வேட்டையாடப்பட்டு அழியும் நிலையில் உள்ளது.  
இவற்றில் பல இனக்குழுக்கள் கொண்டுள்ளன. அவை :  
- *Trachypithecus obscurus obscurus*
- *Trachypithecus obscurus flavicauda*
- *Trachypithecus obscurus halonifer*
- *Trachypithecus obscurus carbo*
- *Trachypithecus obscurus styx*
- *Trachypithecus obscurus seimundi*
- *Trachypithecus obscurus sactorum*

## மங்கிய இலைக் குரங்கு
# நித்தியஜோதி (எழுத்தாளர்)

**நித்தியஜோதி** (பிறப்பு: ஏப்ரல் 24, 19---, பூனாகலை, பண்டாரவளை, இலங்கை) ஒரு சிறந்த ஆளுமை மிக்க மலைகயகத் தமிழ் எழுத்தாளர் ஆவார். இவருடைய படைப்பிலக்கியக் களம் சிறுகதைகள், புதினங்கள், கட்டுரைகள், கவிதைகள் என பரந்து இருக்கின்றது.  

## வெளிவந்த நூல்கள்
- மகுட வைரங்கள் (கவிதைத் தொகுப்பு, இணைய தமிழ் இலக்கிய மன்ற வெளியீடு)
# திலீபனுடன் 12 நாட்கள் (நூல்)

**திலீபனுடன் 12 நாட்கள்** என்னும் நூல் மு. வே. யோ. வாஞ்சிநாதன் என்பவரால் எழுதப்பட்ட தமிழ் நூலாகும். இந்நூல் முதல் பதிப்பாக 26. செப்டம்பர். 1988 அன்று வை. கோபால்சாமி தலைமையில் சென்னையில் வெளியிடப்பட்டது. இரண்டாம் பதிப்பாக 1992இல் வெளிவந்தது. அண்மையில் 2011இல் விழுப்புரம் தமிழிளைஞர் கூட்டமைப்பின் சார்பில் வெளியீடாக வெளியிடப்பட்டது.  

## நூல் பொருள்
தமிழீழ விடுதலைப் புலிகளின் யாழ் மாவட்ட அரசியற் பிரிவுப் பொறுப்பாளர் திலீபன் 15. செப்டம்பர். 1987 அன்று, நல்லூர்க் கந்தசாமி கோயிலின் முன்பாக இந்திய அரசிடம் ஐந்து கோரிக்கைகளை முன்வைத்துச் சாகும்வரை உண்ணாவிரதப்போராட்டத்தைத் துவக்கினார். அவர் மேற்கொண்ட இந்த உண்ணாவிரத போராட்டத்தில், 12 நாட்கள் சொட்டு நீர் கூட அருந்தாமல் மனக்கட்டுப்பாட்டுடன் இருந்து, 26. செப்டம்பர். 1987 அன்று ஈகச்சாவு அடைந்தார். அந்த உண்ணாவிரதப் போராட்டத்தின்போது அவரின் அருகில் இருந்து, நேரில் கண்ட உண்மை அனுபவங்களை கட்டுரைகளாக ஆசிரியர் எழுதியுள்ளார் நூலாசிரியர்..  

## நூல் அமைப்பு
இந்நூல் நாள் குறிப்பை ஒத்ததாக உள்ளது. உண்ணாவிரத்தின் முதல் நாள், இரண்டாம் நாள், என்று 12 நாட்களில் அவர் கண்டதையும் கேட்டதையும் நாள்வாரியாக எழுதியுள்ளார்.
# ஆண்டியூர்


**ஆண்டியூர்** (ANDIYUR) என்பது தமிழ்நாட்டின் கிருஷ்ணகிரி மாவட்டம் ஊத்தங்கரை வட்டத்தில், எக்கூர் கிராம ஊராட்சியில் உள்ள ஊராகும்.  
## அமைவிடம்
திருப்பத்தூர்-திருவண்ணாமலைச் சாலையில் அமைந்துள்ள இந்த ஊரானது, ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 231 கிலோமீட்டர் தொலைவிலும் உள்ளது. இச்சிற்றூர் நான்கு பகுதிகளை உள்ளடக்கியதாக உள்ளது. அவை உடையார் தெரு, கோனார் குட்டை, எம்.ஜி.ஆர் நகர் ஆகியவையாகும். இங்குள்ள பேருந்து நிறுத்தத்தில் சுற்றுப்புறமுள்ள அனைத்து ஊர்களுக்கும் பேருந்துவசதி உள்ளது. இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.  

## வரலாறு
கி.பி.1300களில் இப்பகுதி காடுகள் அடர்ந்த பகுதியாக சித்தர்கள் வாழும் பகுதியாக இருந்தது. இதனால் சித்த மடம் என்றபெயரில் அழைக்கப்பட்டுவந்தது.பிறகு அதுவே ஆண்டிமடம் என்றானது. அதுவும் பிற்காலத்தில் ஆண்டியூர் என்று பெயர் மாறியது.  

## மக்கள் வகைப்பாடு
கிட்டதட்ட 353 குடியிருப்புகளை கொண்ட இக்கிராமத்தில் 2001 ஆண்டைய மக்கள் கணக்கெடுப்பின்படி ஆண்டியூரின் மக்கள் தொகை 1979 ஆகும். இதில் ஆண்கள் 1007பேர் பெண்கள் 972பேர் ஆவர். 2001 ஆண்டைய மக்கள் கணக்கெடுப்பின் போது இவ்வூர் தர்மபுரி மாவட்டத்தில் இருந்தது. கிருஷ்ணகிரி மாவட்டம் 2004வரை உருவாக்கப்படவில்லை.  
2011 ஆண்டு மக்கள் கணக்கெடுப்பின்படி இக்கிராமத்தில் 353 வீடுகள் உள்ளன. கிராமத்தின் மொத்த மக்கள் தொகையானது 1411 ஆகும். இதில் ஆண்கள் எண்ணிக்கை 705, பெண்களின் எண்ணிக்கை 706 என உள்ளது. மக்களின் கல்வியறிவு விகிதமானது 63.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அச்சமங்கலம்


**அச்சமங்கலம்** (ACHCHAMANGALAM) என்பது தமிழ்நாட்டின், கிருஷ்ணகிரி மாவட்டம், பர்கூர் வட்டத்துக்கு சேர்ந்த சிற்றூர் ஆகும். இந்த ஊர் அச்சமங்கலம் ஊராட்சிக்கு உட்பட்டது.  

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 1670 குடும்பங்கள் உள்ளன. மக்கள் தொகை 7201, இதில் 3673 பேர் ஆண்கள், 3673 பேர் பெண்கள் ஆவர். எழுத்தறிவு விகிதம் 67.93% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.  

## குறிப்பு
# அச்செட்டிப்பள்ளி


**அச்செட்டிப்பள்ளி** என்னும் ஊர் இந்தியாவின் தமிழ்நாட்டில் கிருஷ்ணகிரி மாவட்டத்தில் உள்ள ஒசூர் வட்டத்தைச் சேர்ந்த சிற்றூர் ஆகும்.  
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 697 வீடுகள் உள்ளன. மக்கள் தொகை 3066, இதில் 1562 பேர் ஆண்கள், 1504 பேர் பெண்கள் ஆவர். எழுத்தறிவு விகிதம் 68.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.  
## ஊரில் உள்ள கோயில்கள்
- எர்ராண்டப்பள்ளி கோபாலசாமி கோயில்
- திருமலைத்தேவர் கோயில்
- கோபாலசாமி கோயில்
- உத்தமகரகம் கோயில்
- பசுவேஸ்வரர் கோயில்
# அட்டக்குறிக்கி


**அட்டக்குறிக்கி** என்பது, தமிழ்நாட்டின் கிருஷ்ணகிரி மாவட்டம், ஒசூர் வட்டத்தில் உள்ள ஊராகும்.  

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 581 வீடுகள் உள்ளன. மக்கள் தொகை 2504, இதில் 1288 பேர் ஆண்கள், 1216 பேர் பெண்கள் ஆவர். எழுத்தறிவு விகிதம் 60.71% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.  
இவ்வூருக்கு அருகில் மதுகான் கிரைனட்ஸ் லிமிடெட் என்னும் தொழிற்சாலை 25 ஏக்கர் பரப்பளவில் அமைந்துள்ளது.  
## ஊரில் உள்ள கோயில்கள்
- அட்டக்குறிக்கி வெற்றிவேல்முருகன் கோயில்
## குறிப்பு

-
# ஒடுக்கப்பட்ட சமுதாயம் வரலாறு படைத்தது (நூல்)



**ஒடுக்கப்பட்ட சமுதாயம் வரலாறு படைத்தது** என்பது மருத்துவர் ஐவி பீட்டர் என்பவரால் எழுதப்பட்ட புத்தகம் ஆகும். இது 2014 ஆம் ஆண்டு பிரசுரிக்கப்பட்டதாகும்.  

## பகுப்புகள்
இப்புத்தகம் 11 முதன்மை தலைப்புகளைக் கொண்டும், ஒவ்வொரு முதன்மைத் தலைப்புக்கும் பல துணைத்தலைப்புகளைக் கொண்டும் எழுதப்பட்டுள்ளது.  

## உள்ளடக்கச் சுருக்கம்
19 ஆம் நூற்றாண்டுக்கு முன்னர் இந்தியாவின் கேரளா மாநிலத்தில் வாழ்ந்த, தாழ்த்தப்பட்டவர்கள் என்று கருதப்பட்ட ஈழவர்களின் வாழ்க்கை முறையை, போராட்ட வரலாற்றை இந்நூல் கூறுகிறது.  
திருவிதாங்கூர் சமஸ்தானத்தில் நடைமுறையில் இருந்த சாதிப்பாகுபாடுகள், அதனால் மக்கள் பட்ட துன்பங்கள், உயர் குடியினர் என்று சொல்லிக்கொண்ட நாயர்கள் ஒடுக்கப்பட்டவர்கள் என்று பிரிக்கப்பட்டு அடிமைப்படுத்தப்பட்ட மக்களை வாட்டி வதைத்த கொடுமைகளையும், பலகாலம் கழித்து நாயர்களைவிட உயர்ந்த சாதிகள் என்று சொல்லிக்கொண்ட பிராமணர்கள், நாயர்கள் மட்டுமே வகித்துவந்த பேஷ்கார், திவான் போன்ற பதவிகளை அபகரித்துக்கொண்ட போது ஈழவர்களின் துணையோடுதான் பிராமணர்களையே எதிர்த்து போராடியது, மற்றும் டாக்டர் பல்பு (Padmanabhan Palpu) என்ற ஈழவரின் வழிகாட்டலினால் வேலைவாய்ப்பில் ஈழவர்களுக்கு இழைக்கப்பட்ட கொடுமை பற்றி 1895 ஆம் ஆண்டு மே மாதம் 13 ஆம் நாள் திவான் சுப்பையருக்கு மனுக்கொடுத்தது, அதன் பின் ஈழர்களின் இன குரு நாராயணகுரு பல இடங்களில் தன் மக்களுக்காக தனிக்கோவில் கட்டியது என பல அரிய தகவல்களைக்கொண்டு எழுதப்பட்டுள்ளது.  

நூலின் முடிவு வரை ஈழவர், சாணார் என்று அறியப்பட்ட நாடார் போன்றோர் தாழ்த்தப்பட்டோர் வகையிலிருந்து நிலையிலிருந்து எப்போது பிற்படுத்தப்பட்டோர் வகைக்கு மாறினார்கள் என்ற தகவல் கொடுக்கப்படவில்லை.
# விகிதத் தொடர்பு

**விகிதத்தொடர்பு** (ஆங்கிலம்: proportionality) என்பது ஒரு பொருளின் அளவை மற்றொரு பொருளின் அளவோடு ஒப்பிட்டுக் கூறுவதாகும். எடுத்துக்காட்டாக, அரிசியும் மிளகுச் சாறும் பயன்படுத்தப்படும் விகிதமானது, "4 படி அரிசிக்கு, 3 குவளை மிளகுச் சாறு" என்றால், இத்தொடர்பு அரிசிக்கும் மிளகுச் சாற்றுக்கும் உள்ள சார்பு நிலையைக் (சார்ந்து இருக்கும் தன்மை) குறிக்கின்றது; அதாவது, எடுத்துக்கொள்ளப்படும் அரிசியின் அளவு அதிகமாக அதிகமாக மிளகுச் சாறின் அளவும் அதிகமாகும்; மாறாக எடுத்துக்கொள்ளப்படும் அரிசியின் அளவு குறையக்குறைய மிளகுச் சாறின் அளவும் குறையும்.  

பொதுவாக கணிதத்தில், ஒன்றையொன்று சார்ந்துள்ள இரு மாறிகளின் சார்புநிலையின் தன்மையையும் அளவையும் விகிதத்தொடர்பு தருகிறது. இரு மாறிகளில் ஒன்றில் ஏற்படும் மாற்றம் மற்றொரு மாறியிலும் மாற்றத்தை விளைவித்து, அவற்றில் ஏற்படும் மாற்றங்களின் அளவுகளில் ஒன்று மற்றதன் மாறிலிமடங்காக அமையுமானால் அவ்விரு மாறிகளும் "விகிதத்தொடர்பு " கொண்டவை எனப்படுகின்றன. அம் மாறிலியானது **விகிதத்தொடர்பு மாறிலி** (*proportionality constant*) என அழைக்கப்படுகிறது.  
## நேர்விகிதத் தொடர்பு
**நேர்விகிதத் தொடர்பு** நிலையை, மாறிகளை வைத்துக் கூறுவதென்றால், அரிசி <math> x </math> படிகள் என்றும், சாறு <math> y </math> குவளைகள் என்றும் கொண்டு, கீழ்க் கண்டவாறு கூறலாம்:  

:<math> y \propto x </math>  
அதாவது, <math> x </math> அதிகமாக, <math> y </math>-உம் அதிகமாகும்.  

இதை,  
:<math> y = kx </math>  
அல்லது  
:<math> \frac{y}{x}\ = k </math>  
என்றும் எழுதுவர். இதில், k என்பது *நேர்விகிதத் தொடர்பு எண்* என்று சொல்லப்படும்.  
ஐரோப்பாவில், 14-ஆம் நூற்றாண்டு அளவில் நேர்விகிதத் தொடர்பு என்ற கருத்து மக்களிடையே புழங்கி வந்ததாகத் தெரிகின்றது.  

## எதிர்விகிதத் தொடர்பு
**எதிர்விகிதத் தொடர்பு** என்பதில், <math> x </math> அளவு அதிகமாக <math> y </math> அளவு குறையும். இதைக் கீழ்க் கண்டவாறு குறிக்கலாம்.  

: <math>y \propto {1 \over x}</math>  
அதாவது,  
: <math>y = {k \over x}</math>  
இதில், <math> k </math> என்பது *எதிர்விகிதத் தொடர்பு மாறிலி* என்று சொல்லப்படும்.  

## பன்மடி விகிதத் தொடர்பு
**பன்மடி விகிதத் தொடர்பு** என்பதில், <math> x </math> அளவு அதிகமாக <math> y </math> அளவு பன்மடி <math> x </math>-ஆக அதிகரிக்கும். அதாவது,  
:<math>y \propto a^x</math>  
இதை, <math> k </math> என்ற **பன்மடி விகிதத் தொடர்பு எண்**ணைப் பயன்படுத்தி,  
:<math>y = k a^x </math>  
என்று எழுதலாம்.  

## மடக்கை விகிதத் தொடர்பு
**மடக்கை விகிதத் தொடர்பு** என்பதில், <math> x </math> அளவு அதிகமாக <math> y </math> அளவு <math> x </math>-இன் மடக்கையாக அதிகரிக்கும். அதாவது,  
:<math>y \propto \log_a (x)</math>  
இதை, <math> x </math> என்ற **மடக்கை விகிதத் தொடர்பு மாறிலி**யைப் பயன்படுத்தி,  
:<math>y = k \log_a (x)</math>  
என்று எழுதலாம்.
# மேகேதாட்டு



**மேகேதாட்டு** (*Mekedatu*) கருநாடக மாநிலம் ராமநகரம் மாவட்டம், கனகபுரா வட்டத்தில் அமைந்துள்ள காவிரி ஆற்றின் ஒரு குறுகலான பகுதியை குறிப்பதாகும். இதை **ஆடு தாண்டு காவிரி** என்றும் அழைப்பர்.  

காவிரி ஆறும் ஆர்க்காவதி ஆறும் சங்கமம் என்னுமிடத்தில் இணைகின்றன. இதன் அருகே காவிரியானது ஆழமான குறுகிய பாறைகளின் வழியாக பாய்ந்து தமிழகத்தை அடைகிறது. ஆடு கூட இங்கு காவிரியை தாண்டிவிடலாம் என்பதால் இவ்விடத்திற்கு கன்னடம் மொழியில் மேகேதாட்டு (Mekedatu) என்று பெயர் வழங்கலாயிற்று. மேகே - ஆடு , தாட்டு - தாண்டுதல் என பொருள்படும்.  

## அணை
மேகேதாட்டுவில் அணை கட்டுவதற்கு கர்நாடக அரசு திட்டமிட்டுள்ளது. இவ்விடத்தில் கர்நாடக அரசு, புனல் மின் நிலையம் அமைக்க, மேகேதாட்டு தடுப்பணைத் திட்டம் செயல்படுத்தி வருவதால், தமிழக விவசாயிகளின் நலன் பாதிக்கும் என்பதால், தமிழ்நாடு அரசும் விவசாயிகளும் மேக தாது தடுப்பணைத் திட்டத்தை கடுமையாக எதிர்க்கின்றனர்.
# முடத்தாமக்கண்ணியார்


**முடத்தாமக் கண்ணியார்** பத்துப்பாட்டு நூல்களுள் ஒன்றான பொருநராற்றுப்படையை இயற்றிய புலவரின் பெயராகும். இவர் ஆண்பால் புலவர் ஆவார். கண்ணி என்பது பூமாலை வகைகளில் ஒன்று. 'முடத்தாமம்' செண்டால் இணைக்கப்படாத மாலை. கழுத்தில் அணியும்போது இருபுறமும் தொங்கும். இதனை அணிந்தவர் முடத்தாமக் கண்ணியார். ஆயினும் முடம்பட்ட தாமக்கண்ணி என விளங்கிக்கொண்டு முடத்தாமக் கண்ணி என்னும் பெயர் உறுப்பால் வந்ததென்றும், இவர் பெண்பால் புலவர் என்றும் கூறுவர். பொருநராற்றுப்படை என்பது சங்ககாலத்துத் தமிழ் நூல் தொகுப்பான பத்துப்பாட்டில் அடங்கிய ஒரு நூல் ஆகும். சோழன் கரிகாற் பெருவளத்தானை இவர் இந்தப் பாடலில் போற்றிப் பாடியுள்ளார். இந்த நூல் 248 அடிகளைக் கொண்டது. இதன் இறுதியில் பிற்காலத்தவர் எழுதிய இரண்டு வெண்பாக்கள் சேர்க்கப்பட்டுள்ளன. அவை இந்த நூலின் தொகுப்புச் செய்திபோல் உள்ளன.
# சப்த மங்கை தலங்கள்

**சப்தமங்கைத் தலங்கள்** திருச்சக்கராப்பள்ளி, அரியமங்கை, சூலமங்கை, நந்திமங்கை, பசுமங்கை, தாழமங்கை, புள்ளமங்கை ஆகியனவாகும். இக்கோயில்கள் தஞ்சாவூர் மாவட்டம் அய்யம்பேட்டை அருகில் உள்ளன.  

திருவையாறு சப்தஸ்தானம் புகழ்பெற்றது எனினும் குடந்தை, கரந்தை, தஞ்சாவூர், திருச்சக்கராப்பள்ளி சப்தஸ்தானங்களும் தனிச்சிறப்புடையவை. திருச்சக்கராப்பள்ளி சப்தஸ்தானத் தலங்கள் சப்தமங்கையரோடு தொடர்புடையன என்பதால் சப்தஸ்தான விழா எனப்படும் ஏழூர்த் திருவிழா இப்பகுதியில் கூடுதல் சிறப்புடன் கொண்டாடப்படுகிறது. இந்த ஏழுர்த்தலங்களும் சோழர் காலத்தைச் சேர்ந்தவை என்பதும் அதற்கான கல்வெட்டுச் சான்றுகளுடன் உள்ளன என்பதும் சிறப்பான செய்தி. முதலும் முடிவும் ஞானசம்பந்தர் பதிகம் பெற்றவை. அனைத்துமே காவிரியின் தென்கரைத் தலங்கள். ஏழூர்த் திருவிழா இங்கே இரு நாள்கள் முழுமையாக நடைபெறுகின்றன. பங்குனித் திருவிழாவின்போது அனவித்ய நாதசர்மாவுடன் ஏழூர் வலம் வந்தால் சப்தமங்கையின் அருள் பெற்று சகல தோஷங்களும் நிவர்த்தியாகும் என்பது நம்பிக்கை.  

## சப்தமங்கைத் தலங்களின் இறைவன், இறைவி
- திருச்சக்கராப்பள்ளி - சக்கரவாகேசுவரர், தேவநாயகி
- அரியமங்கை - ஹரிமுக்தீஸ்வரர், ஞானாம்பிகை
- சூலமங்கை - கிருத்திவாகேஸ்வரர், அலங்காரவல்லி
- நந்திமங்கை - ஜம்புகேஸ்வரர்,அகிலாண்டேஸ்வரி
- பசுமங்கை - பசுபதீஸ்வரர், பால்வளைநாயகி
- தாழமங்கை - சந்திரமௌலீஸ்வரர், ராஜராஜேஸ்வரி
- புள்ளமங்கை - ஆலங்துறைநாதர், சௌந்தரநாயகி

## போற்றிய மங்கைகள்
- திருச்சக்கராப்பள்ளி - பிரம்மனது சக்தி வடிவமான பிராமி, பிரம்மனது சாபம் நீங்க வழிபட்ட தலம்.
- அரியமங்கை - மகேஸ்வரனுடைய (சிவன்) சக்தியான மகேஸ்வரி பூஜித்த தலம் ஹரிமங்கை எனப்படும் அரியமங்கை.
- சூலமங்கை - முருகனுடைய சக்தியான கௌமாரி பூஜித்த தலம் சூலமங்கலம் எனப்படும் சூலமங்கை.
- நந்திமங்கை - மகாவிஷ்ணுவுடைய சக்தியான வைஷ்ணவி தலம் நல்லிச்சேரி எனப்படும் நந்திமங்கை.
- பசுமங்கை - வராகி அம்மன் பூசித்த தலம் பசுபதிகோயில் எனப்படும் பசுமங்கை.
- தாழமங்கை - இந்திரனின் சக்தியான இந்திராணி வழிபட்ட தலம் தாழமங்கலம் எனப்படும் தாழமங்கை.
- புள்ளமங்கை - சாமுண்டி வழிபட்ட தலம் புள்ளமங்கலம் எனப்படும் எனப்படும் புள்ளமங்கை.
# வரட்டுப்பள்ளம் அணை


**வரட்டுப்பள்ளம் அணை** கிழக்குதொடர்ச்சி மலையின் அடிவாரத்தில் ஈரோடு மாவட்டத்தில் உள்ள அந்தியூரில் சுமார் 3000 ஏக்கர் பரப்பளவில் உள்ளது. 32 அடி கொள்ளளவு கொண்ட இந்த அணையில் உள்ள நீர் பாசனம் மற்றும் மீன் வளர்ப்பிற்கும், வன விலங்குகளின் தாகத்தை தீர்ப்பதற்கும் பயன்பட்டு வருகிறது. வரட்டுப்பள்ளம் அணைக்கு கல்மடுவு, கும்பரவாணி பள்ளம், வரட்டுப்பள்ளம் ஆகிய பள்ளங்கள் வழியாக நீர்வரத்து வருகிறது.  

வரட்டுப்பள்ளம் அணை 1980-ஆம் ஆண்டு ஜனவரி 28-ஆம் தேதி திறந்து வைக்கப்பட்டது. வரட்டுப்பள்ளம் அணையானது மேற்கு தொடர்ச்சி மலையான பர்கூர் மலையிலிருந்து பாய்ந்து வரும் மழைநீரைத் தேக்கி வைத்து அந்தியுரைச் சுற்றி உள்ள விவசாய நிலங்களின் நீர் தேவையைப் பூர்த்தி செய்ய அமைக்கப்பட்டது. அணையின் மொத்த நீளம் 1.7 கி.மீ., அதிகபட்சமாக 17 மீ. உயரத்திற்கு நீரைத் தேக்கி வைக்க முடியும். இந்த அணையால் பயன்பெறும் பாசனப்பரப்பு 2924 ஏக்கர்.  

இந்த அணை மேற்குத் தொடர்ச்சி மலையின் அடிவாரத்தில் அமைந்துள்ளது. இந்த இடத்தில் இருந்து மலைப்பாதை தொடங்குகிறது. இந்த மலைப் பாதையில் தாமரைக்கரை, பர்கூர், தட்டக்கரை, கர்கேகண்டி வழியாக எளிதாக மைசூரை அடையலாம். ஆனால் சாலை சற்றே குறுகலானது.
# பாஸ்கா முப்பெரும் நாட்கள்

, பெர்லின்]]  

**பாஸ்கா முப்பெரும் நாட்கள்** என்பன பெரிய வியாழன் மாலையில் தொடங்கி (புனித வெள்ளி திருவிழிப்பு) உயிர்ப்பு ஞாயிறின் மாலை வரை உள்ள மூன்று நாட்களைக்குறிக்கும். இயேசுவின் பாடுகள், இறப்பு, அடக்கம், மற்றும் உயிர்ப்பினை கிறித்தவர்கள் இன்னாட்களில் நினைவுகூருவர்.  

பெரிய வியாழன் மாலைத்திருப்பலியில் வானவர் கீதம் பாடப்பட்டப்பின்பு ஆலயமணிகள் ஒலிக்காது. ஆலய இசைக்கருவிகள் இசைக்கப்படாது. இதனால் இந்த நாட்களை *அசைவற்ற நாட்கள்* எனவும் அழைப்பர்.  

கத்தோலிக்க திருச்சபையில் பெரிய வியாழன் மாலை சடங்குகளுக்குப்பின்பு பாஸ்கா திருவிழிப்பு வரை ஒப்புரவு மற்றும் நோயிற்பூசுதலைத் தவிற பிற அருட்சாதனங்கள் நிறைவேற்றப்படா.
# உத்தரன்



**உத்தரன்** (Uttar or Uttara) (சமஸ்கிருதம்): उत्तर), மகாபாரதம் கூறும் மத்ஸ்ய நாட்டு மன்னன் விராடனின் மூத்த மகன். உத்தரையின் சகோதரன்.  

பாண்டவர்கள், விராடனை அரசனாகக் கொண்ட மத்ஸ்ய நாட்டு அரண்மனையில் திரௌபதியுடன் தலைமறைவு வாழ்க்கையை மேற்கொண்டு, பதிமூன்றாம் ஆண்டு முடியும் தருவாயில், துரியோதனன், அத்தினாபுரத்து படைகளுடன், விராடனின் நாட்டை தாக்கினார்கள். மத்ஸ்ய நாட்டு மன்னன் விராடன், தனது படைகளுடன் திரிகர்த்த நாட்டு மன்னனுடன் போரிடச் சென்றிருந்த நேரத்தில், துரியோதனன், அத்தினாபுரத்து படைகளுடன், விராடனின் நாட்டை தாக்கினார்கள்.  
பிருகன்னளை என்ற பெயர் தாங்கிய அருச்சுனனை தேரோட்டியாகக் கொண்ட உத்தர குமாரன், துரியோதனனின் படைகளை எதிர்கொள்ளத் துணிவின்றி புறமுதுகிட்டு ஓடினான்.  

அருச்சுனன், தான் பிருகன்னளை அல்ல என்றும், தான் பாண்டவர்களில் அருச்சுனன் என்று உரைத்து, பின் வன்னி மரத்தில் மறைத்து வைத்திருந்த போராயுதங்களை உத்தரனைக் கொண்டு எடுத்து, அருச்சுனன் தனி ஆளாக போர்களத்தில் நின்று, துரியோதனன், பீஷ்மர், துரோணர், கிருபாச்சாரி, அசுவத்தாமன் மற்றும் கர்ணன் ஆகியோர்களை வெற்றி கொண்டான்.  

பின் உத்தர குமாரன் போர்கலையை அருச்சுனனிடம் திறம்படக் கற்றான்.  

குருச்சேத்திரப் போரில் உத்தர குமாரன், பாண்டவர் அணியில் நின்று போரிட்டான். முதல் நாள் போரில் சல்லியனால் உத்தர குமாரன் கொல்லப்பட்டான். அவனது சகோதரர்கள், சுவேதன் மற்றும் சாங்கியன் ஆகியவர் சல்லியனாலும், துரோணராலும், குருச்சேத்திரப் போர்க்களத்தில் கொல்லப்பட்டனர்.
# அடவனப்பள்ளி


**அடவனப்பள்ளி** என்பது இந்தியாவில் தமிழ்நாட்டின் கிருஷ்ணகிரி மாவட்டம் ஒசூர் வட்டத்தில் அமைந்துள்ள ஊராகும்.  

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 58 வீடுகள் உள்ளன. மக்கள் தொகை 239, இதில் 123 பேர் ஆண்கள், 116 பேர் பெண்கள் ஆவர். எழுத்தறிவு விகிதம் 60.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.  
## ஊரில் உள்ள கோயில்கள்
- அடவனப்பள்ளி பசுவேஸ்வரர் கோயில்
# அகரம் அக்கிரகாரம்


**அகரம் அக்கிரகாரம்** என்பது என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும். இவ்வூர் ஒசூர், இராயக்கோட்டைச் சாலையில் ஒசூரில் இருந்து 25 கி.மீ தொலைவில் உள்ளது. இவ்வூரில் பாலமுருகன் கோயில் உள்ளது.  
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 288 குடும்பங்கள் உள்ளன. கிராமத்தின் மொத்த மக்கள் தொகையானது 1219 ஆகும். இதில் ஆண்கள் எண்ணிக்கை 620, பெண்களின் எண்ணிக்கை 599 என உள்ளது. மக்களின் கல்வியறிவு விகிதமானது 62.85 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வானளவையியல்

மூலம் விண்மீன்களின் நிலையை துல்லியமான அளவீடும் விளக்கப்படம்]]  
**வானளவையியல்** (*Astrometry*) என்பது விண்மீன் மற்றும் வானியல்சார் பொருளின் நிலை மற்றும் இயக்கங்களை துல்லியமான அளவீடும் வானியலின் ஒரு கிளை ஆகும். வானளவையியல் மூலம் பெறப்பட்ட தகவல்கள் வானியல்சார் பொருள்களின், இயங்குவியல், சூரியக் குடும்பத்தின் தோற்றம் மற்றும் நமது விண்மீன் பேரடையான பால் வழியின் தோற்றம் பற்றிய தகவல்களை வழங்குகிறது.  

## வெளியிணைப்புகள்
- MPC Guide to Minor Body Astrometry
- Astrometry Department of the U.S. Naval Observatory
  - USNO Astrometric Catalog and related Products
- 
- Planet-Like Body Discovered at Fringes of Our Solar System (2004-03-15)
- Mike Brown's Caltech Home Page
- Scientific Paper describing Sedna's discovery
- The Hipparcos Space Astrometry Mission &mdash; on ESA
# காசிமார் பெரிய பள்ளிவாசல்


**காசிமார் பெரிய பள்ளிவாசல்** அல்லது **காசிமார் மசூதி** என்பது மதுரை நகரின் மையப்பகுதியில் அமைந்துள்ள ஒரு பழமையான மசூதி ஆகும். இது பெரியார் பேருந்து நிலையத்திலிருந்து 500 மீட்டர் தொலைவிலும், மதுரை தொடருந்து நிலையத்திலிருந்து தென்கிழக்கு திசையில் ஒரு கிலோ மீட்டர் தொலைவிலும் மீனாட்சியம்மன் கோவிலிலிருந்து தென்மேற்கு திசையில் 800 மீட்டர் தொலைவிலும் அமைந்துள்ளது. ஓமானிலிருந்து வந்த அசரத்து காசி சையது தாசுத்தீனால் கூன் பாண்டியனிடமிருந்து பெறப்பட்ட நிலத்தில் இம்மசூதி கட்டப்பட்டுள்ளது. இது மதுரை நகரின் முதல் மற்றும் தமிழகத்தின் பழமையான முசுலிம் வழிபாட்டிடங்களில் ஒன்றாக உள்ளது. இது ஒரே நேரத்தில் 1200 நபர்கள் வரை தொழும் வசதிபடைத்தது.  

## மக்பரா
மதுரை மக்பரா, மதுரை அசரத்துகளான (அசரத்து மீர் அகமது இபுறாகீம், அசரத்து மீர் அம்சத்து இபுறாகீம் மற்றும் அசரத்து சையது அப்து சலாம் இபுறாகீம்) ஆகியோரின் தர்காக்களும் இதனுள் அமைந்துள்ளன. காசி சையது தாசுத்தீன் வழித்தோன்றல்களில் பெரும்பாலானோர் இப்பள்ளியைச் சுற்றி அமைந்துள்ள பகுதிகளிலே வசித்து வருகின்றனர் (காசிமார் தெரு). சையது தாசுத்தீன் சுல்தான்களின் காசியாக இருந்தார். அவரில் துவங்கி இன்றைய மதுரை மாநகர அரசாங்க காசி சையது காசா முயீனுத்தீன் வரை சையது தாசுத்தீன் அவர்களின் வழித்தோன்றல்களே தமிழ்நாடு அரசின் காசிகளாக நியமிக்கப்படுகின்றனர். அனைத்து சையதுகளும் சுன்னி இசுலாத்தின், ஹனபி பிரிவைச் சார்ந்தவர்கள்.பெரும்பாலானவர்கள் ஃபாஸிய்யா அஷ் ஷாதுலியா சூஃபி பிரிவை சார்ந்தவர்கள்.  

## மதரசா
இப்பள்ளியினுள் அடிப்படை அரபு கற்றுத்தரும் அசரத்து காசி சையது தாசுத்தீன் அரபி மதரசா செயல்பட்டு வருகிறது. இங்கு சுமார் 120 மாணவர்கள் வரை பயில்கின்றனர்  

## 360 பாகை பார்வை
தமிழ் நாளிதழான தினமலர் வலைதளத்தில் இப்பள்ளியின் 360 பாகை பார்வை இடம் பெற்றுள்ளது.  

## வெளியிணைப்புகள்
காசிமார் பள்ளிவாசல் மற்றும் மதுரை மக்பராவின் 360 பாகை பார்வை.  

## உசாத்துணைகள்
# வாரிசுகள்



**வாரிசுகள்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை காங் சின்-ஹயோ என்பவர் இயக்கியுள்ளார். இந்த தொடரில் பார்க் சின்-ஹயே, லீ மின் ஹோ, கிம் வூ-பின், கங் மின்-ஹ்யுக், கிம் ஜி-வோன், காங்க் ஹா-நஐல் உள்ளிட்ட பலர் நடித்துள்ளார்கள். தென் கொரியா நாட்டுத் தொலைக்காட்சி தொடர்களில் முதல் முறையாக அமெரிக்கா நாட்டு நிறுவனத்துடன் இணைந்து தயாரித்த முதல் தொடர் இதுவாகும்.  

இந்த தொடர் 9 அக்டோபர், 2013ஆம் ஆண்டு முதல் 12 டிசம்பர் 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 22:00 மணிக்கு ஒளிபரப்பாகி 20அத்தியாயங்களுடன் நிறைவடைந்தது.  

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 15 பிப்ரவரி 2015ஆம் ஆண்டு முதல் 21 மார்ச் 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.  

## நடிகர்கள்
- பார்க் ஷின்-ஹே
- லீ மின் ஹோ
- கிம் வூ-பின்
- சோய் ஜின்-ஹ்யுக்
- கங் மின்-ஹ்யுக்
- கிம் ஜி-வோன்
- காங்க் ஹா-நஐல்
# கடு புளி


**கடு புளி** அல்லது பட்டுப்புளி (*Dialium cochinchinense*; *velvet tamarind*) என்பது பபேசியே குடும்பத்தைச் சேர்ந்த இருபுற வெடிக்கனி இனத் தாவரமாகும். இது இலங்கை, கம்போடியா, மலேசியா, மியன்மர். தாய்லாந்து, வியட்காம் ஆகிய நாடுகளில் காணப்படுகிறது. இருப்பிட அழிப்பினால் இத்தாவரம் அச்சுறுத்தலுக்குள்ளாகியுள்ளது.  

- World Conservation Monitoring Centre 1998. Dialium cochinchinense. 2006 IUCN Red List of Threatened Species. Downloaded on 19 July 2007.
# அலசபள்ளி


**அலசபள்ளி** (Alasapalli) என்பது தமிழ்நாட்டின் கிருஷ்ணகிரி மாவட்டம் ஒசூர் வட்டத்தில் உள்ள ஊராகும்.  
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 88 வீடுகள் உள்ளன. மக்கள் தொகை 395, இதில் 206 பேர் ஆண்கள், 189 பேர் பெண்கள் ஆவர். எழுத்தறிவு விகிதம் 69.81% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# ஹூத்திகள்



**ஹூத்திகள்** (*Houthis*, *al-Ḥūthiyyūn*), எனப் பொதுவாக அழைக்கப்படும் **அன்சார் அல்லா** (*Ansar Allah*, ** "கடவுளின் ஆதரவாளர்கள்"), என்ற குழுவினர் யெமன் நாட்டில் இயங்கும் ஒரு இசுலாமிய ஆயுதக் குழுவாகும். 2004 ஆம் ஆண்டில் தீவிரவாதத்தை ஆரம்பித்த உசைன் பத்ருதீன் அல்-ஹூத்தி என்பவரின் பெயரில் இருந்து இக்குழுவினர் ஹூத்திகள் என அழைக்கப்படுகின்றனர். 2004 செப்டம்பரில் இவர் யெமன் இராணுவத்தினரால் கொல்லப்பட்டார். அப்துல்-மாலிக் அல்-ஹூத்தி என்பவரின் தலைமையில் இயங்கும் இக்குழு 2014-2015 இல் யெமனில் இடம்பெற்ற ஆட்சிக் கவிழ்ப்பை வெற்றிகரமாக முடித்தது. தற்போது இக்குழு யெமன் தலைநகர் சனா மற்றும் யெமனிய நாடாளுமன்றம் ஆகியவற்றைத் தனது கட்டுப்பாட்டுக்குள் வைத்துள்ளது. ஹூத்திகள் ஈரானிடம் இருந்து 2004 ஆம் ஆண்டு முதல் ஆயுதங்கள், நிதியுதவி, மற்றும் பயிற்சிகளைப் பெற்று வருகின்றனர்.
# சாணம்


**சாணம்** அல்லது *சாணி* என்பது கால்நடையான மாட்டினுடைய கழிவினைக் குறிப்பதாகும். இச்சாணம் இயற்கை உரம், இயற்கை எரிவாயு தயாரிக்க பயன்படுகிறது. இந்துத் தமிழர்களின் வழிபாடுகளுக்கு பயன்படும் திருநீறு தயாரிக்கவும், இந்துத் தமிழர்களின் இல்ல வாசல்களில் மெழுகவும் பயன்படுகிறது. இதனை கிருமிநாசினி என இந்துத் தமிழர்கள் கருதுகிறார்கள்.  

இச்சாணத்தினை வயல் வெளிகளுக்கு உரமாக பயன்படுத்துகின்றனர். இது இயற்கை உர வகைச் சார்ந்தது. இந்த சாணத்தில் நைட்டிரஜனும், கால்சியமும், பாஸ்பரசும் காணப்படுகின்றன. இச்சாணத்தினை வைத்து தயாரிக்கப்படும் சாண எரிவாயுவில் மீத்தேன் மற்றும் கார்பன் டை ஆக்சைடு அதிகம் காணப்படுகின்றன. இச்சாண எரிவாயு மரபு சாரா எரிசக்தியாக உபயோகப்படுத்தப்படுகிறது.  

இந்துத் தமிழர் இல்லங்களில் சாணம் இட்டு மெழுகுதல் என்ற வழக்கம் உள்ளது. இந்துகளில் திருநீறு செய்யும் முறைகளில் சாணத்திலிருந்து தயாரிப்பதும் ஒரு வகையாகும். சாணத்திலிருந்து விபூதி, பல்பொடி, கொசு விரட்டி, சாம்பிராணி ஆகியவை தயாரிக்கப்படுகின்றன. மயிலாப்பூர் முண்டகக்கன்னியம்மன் கோயிலில் சாணத்திலிருந்து தட்டப்பட்ட வரட்டியை பொங்கல் வைக்க உபயோகம் செய்து, பின் அதன் சாம்பலை பிரசாதமாக தருகின்றார்கள்.  

## இவற்றையும் காண்க

## ஆதாரங்கள்
# அளேநத்தம்


**அளேநத்தம்** (Alnatham) என்பது தமிழ்நாட்டின் கிருஷ்ணகிரி மாவட்டம் ஒசூர் வட்டத்தில் உள்ள ஊராகும்.  
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 71 வீடுகள் உள்ளன. மக்கள் தொகை 327, இதில் 170 பேர் ஆண்கள், 157 பேர் பெண்கள் ஆவர். எழுத்தறிவு விகிதம் 58.86% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# விக்கிப்பீடியா:கலைக்களஞ்சியத் தலைப்புகள்/குழந்தைகள் கலைக்களஞ்சியம்

தமிழ் வளர்ச்சிக் கழகம் வெளியிட்ட பத்து தொகுதி குழந்தைகள் கலைக்களஞ்சியங்களில் இடம்பெற்றுள்ள தலைப்புகளை இங்கு தொகுக்கலாம். தலைப்புகளை அகர வரிசையில் தரலாம். கூடவே, ஆங்கில விக்கிப்பீடியா இணைப்பையும் கட்டுரையுடன் தொடர்புடைய குறிச்சொற்களையும் தரலாம்.  

- தொகுதி 1
- தொகுதி 2
- தொகுதி 3
- தொகுதி 4
- தொகுதி 5
- தொகுதி 6
- தொகுதி 7
- தொகுதி 8
- தொகுதி 9
- தொகுதி 10

## பொருள் குறிப்பு அகராதி
அ ஆ இ ஈ உ ஊ எ ஏ ஐ ஒ ஓ ஔ  

க ங ச ஞ ட ண த ந ப ம ய ர ல வ ழ ள ற ன  

ஃ  

ஜ ஸ்ரீ ஷ ஸ ஹ க்ஷ
# மாரிமா


**மாரிமா** (*jew plum*, *june plum*) அல்லது **அம்பரெலா** (இதன் பழம் **அம்பிரலங்காய்** (*ambarella*) என அறியப்படுகிறது) (*Spondias dulcis*, *Spondias cytherea*) என்பது உண்ணக்கூடிய, நார்களைக் கொண்ட கனிகளைத் தரும், வெப்பவலயத் தாவரமாகும். பல இடங்களிலும் இது பல பெயர்களால் அழைக்கப்படுகிறது. எ.கா: பார்படா, கயானா ஆகிய நாடுகளில் *பொன் அப்பிள் (golden apple*) என்ற அர்த்தத்தில் அழைக்கப்படுகிறது.  

## வேறு பெயர்கள்
- அம்பரெல்லா (*ambarella*, , இலங்கை
- *kedondong* (இந்தோனேசியா, மலேசியா)
- *buah long long* (சிங்கப்பூர்)
- *pomme cythere* அல்லது *பொன் ஆப்பிள்* (டிரினிடாட் மற்றும் டொபாகோ, டொமினிக்கா, குவாதலூப்பு, மர்தினிக்கு)
- *June plum* (பெர்முடா, ஜமேக்கா)
- *mangotín* (பனாமா)
- *juplon* (கோஸ்ட்டா ரிக்கா)
- *golden apple* (கிரெனடா, பார்படோசு, கயானா
- *golden plum* (பெலீசு)
- *jobo indio* (வெனிசுவேலா)
- *cajá-manga*, *cajarana* (பிரேசில், சாவோ தொமே மற்றும் பிரின்சிப்பி
- *quả cóc* (வியட்நாம்
- *அம்ரா* (வங்காளதேசம்)
- *manzana de oro* (டொமினிக்கன் குடியரசு)
- *cas mango* (கமரூன்)
# தக்கணக் கல்விச் சங்கம்

**தக்கணக் கல்விச் சங்கம்** (, ) என்பது மகாராட்டிரத்தில் 43 கல்வி நிறுவனங்களைச் செயல்படுத்திவரும் பூனாவைத் தலைமையகமாகக் கொண்ட ஒரு அமைப்பாகும்.  

1880 ஆம் ஆண்டில் விஷ்ணுசாஸ்த்ரி சிப்லுன்கரும் பால கங்காதர திலகரும் மகாதேவ் பல்லல் நம்ஜோஷியும் பூனாவில் *நியூ இங்லிஷ் ஸ்கூலை*த் தொடங்கினர். ஆங்கிலேய அரசாலும் கிறித்துவ சமயப் பரப்பாளர்களாலும் நடத்தப்படும் கல்வி நிலையங்கள் மட்டுமே பெரும்பான்மையான மக்களுக்கு கல்வியளிக்கும் நிலை இருந்தகாலத்தில் 1884 ஆம் ஆண்டு கோபால் கணேஷ் அகர்கர், வி எஸ் ஆப்தே, வி பி கேல்கர், எம் எஸ் கோலே, என் கே தாராப் ஆகியோருடன் இணைந்து தக்கணக் கல்விச் சங்கத்தை உருவாக்கினர். மக்களுக்கு கல்வித் தொண்டாற்றும் நோக்கில் உருவக்கப்பட்ட இச்சங்கத்தில் கோகலே கல்லூரி ஆசிரியராகப் பணியாற்றினார்.  

## வெளியிணைப்புகள்
-
# சர்க்கரை பாதாமி

**சர்க்கரை பாதாமி** (*apricot*)**அப்ரிகாட்** என்பது ஒரு பழமாக அல்லது அப்பழந்தரும் மரத்தைக் குறிக்கும். பொதுவாக, சர்க்கரை பாதாமி ஆர்மேனிய கொத்துப்பேரி இன மரங்களைக் குறிக்கும். ஆனாலும் மலை கொத்துப்பேரி, சாரண கொத்துப்பேரி, சீன கொத்துப்பேரி, சைபீரய கொத்துப்பேரி என்பனவும் ஒரேமாதிரியான கனிகளைக் கொண்டு நெருக்கமான தொடர்புடையவை. இவையும் சர்க்கரை பாதாமி என்றே பொதுவாக அழைக்கப்படுகின்றன.  

## உற்பத்தியும் பாவனையும்


## வெளி இணைப்பு
-
# சேலாப்பழம்


**சேலாப்பழம்** (*cherry*, ஒலிபெயர்ப்பு: *செரி*) என்பது பல "புரூனஸ்" இன மரங்களின், தசை அதிகம் கொண்ட (சதையுள்ளோட்டுச்சதையம்) உள்ளோட்டுச் சதைக்கனியாகும். சேலாப்பழ வர்த்தகம் பொதுவாக குறிப்பிட்ட இனிப்புச் சேலா போன்ற இனங்களின் உற்பத்தி மூலம் கிடைக்கிறது. ஆங்கிலத்தில் 'cherry' என்பது மரத்தையும் குறிக்கப்பயன்படுகிறது. சிலவேளை, ஒத்த பூக்களைக் கொண்டிருப்பதால் இவ் ஆங்கிலப்பதம் வாதுமைக்கும் பொருந்துகிறது. **காட்டுச் சேலா** எனும் பதம் உற்பத்தியற்ற சேலா இனங்களைக் குறிப்பதுண்டு. ஆயினும் இனிப்புச் சேலா பொதுவாக பிரித்தானியத் தீவுகளில் குறித்த இனத்தையே காட்டுச் சேலா என அழைக்கப்பயன்படுகின்றது.  

## ஊட்டச்சத்துப் பெறுமானங்கள்
# விளிம்பிப்பழம்



**விளிம்பிப்பழம்**, **தமரத்தம்** அல்லது **தம்பரத்தம்** (*Carambola*, *starfruit*) என்பது *விளிம்பி* மரத்தின் பழமாகும். இவ்வினம் பிலிப்பீன்சு, இந்தோனேசியா, மலேசியா, இந்திய, இலங்கை ஆகிய நாடுகளை தாயகமாகக் கொண்டது. இது தென்னாசியா, தென் பசிபிக் மற்றும் கிழக்காசியாவின் பகுதிகளில் பிரபல்யம் பெற்ற பழமாகும். இதன் மரங்கள் சுதேசியமற்ற தென் அமெரிக்கா, கரீபியன், தென் ஐக்கிய அமெரிக்கா ஆகிய இடங்களில் பயிரிடப்படுகின்றன.  

இப்பழத்தின் ஓரங்களில் தனிச்சிறப்பான முகடுகளைக் கொண்டு (பொதுவாக ஐந்து அல்லது பல) காணப்படும் இதன் குறுக்குவெட்டு விண்மீன் தோற்றத்தைப் போன்று காணப்படுகின்றது. இதனால் இதன் பெயர் விண்மீன் பழம் என்ற அர்த்தமுடைய ஆங்கிலப் பெயரால் (*starfruit*) அழைக்கப்படுகின்றது. இதுவும் விளி மரமும் அவிரோகா இனத்தைச் சேர்ந்த புளிப்பு வகை (ஒக்சாலிடேசியே) குடும்பத்தைச் சேர்ந்தவை.  

## இதையும் பார்க்கவும்
- விளி (மரம்)
# விளி (மரம்)


**விளி** அல்லது **புளிமாங்காய்** அல்லது **புளிச்சக்காய்மரம்** (*Averrhoa bilimbi*, *bilimbi*, *cucumber tree*, *tree sorrel*) என்பது அவிரோகா இன, ஒக்சாலிடேசியே குடும்பத்தைச் சேர்ந்த பழங்களைச் கொடுக்கும் மரமாகும். இது விளிம்பிப்பழ மரத்துடன் நெருங்கிய தொடர்பைக் கொண்டது.  


## வெளி இணைப்பு
- Pictures of *Averrhoa bilimbi*
# வை. பொன்னம்பலம்

**வை. பொன்னம்பலம்** (சனவரி 30, 1904—திசம்பர் 2, 1973) என்பவர் **தமிழ் மறவர்** என்னும் அடைமொழியால் அறியப்படும் ஒரு தமிழ்ப் புலவர் ஆவார். தமிழ் ஆசிரியராகவும் பகுத்தறிவுச் சிந்தனையுடையவராகவும் ஒரு போராளியாகவும் வாழ்ந்தவர். மறைமலையடிகள் தேவநேயப் பாவாணர், பெரியார் ஈ. வெ. ராமசாமி போன்ற அறிஞர்களுடன் நெருக்கமாகப் பழகியவர்.  

## பிறப்பும் படிப்பும்

திருச்சிராப்பள்ளி மாவட்டம் அரியலூருக்கு அருகில் கீழ மாளிகை என்னும் ஊரில் பிறந்தார். இளமைப் பருவத்தில் சைவப் பற்றாளராகவும் வள்ளலார் இராமலிங்க அடிகளின் வழியினராகவும் இருந்தார். எனவே மறைமலையடிகளிடம் தொடர்பும் நெருக்கமும் ஏற்பட்டன. மறைமலையடிகளின் தொடர்பினால் தம் இயற்பெயரான கனகசபை என்பதைத் தூய தமிழில் பொன்னம்பலம் என்று மாற்றிக் கொண்டார். திருவையாறு அரசர் கல்லூரியில் பொன்னம்பலனார் சேர்ந்து 1926 முதல் 1931 வரை பயின்று புலவர் பட்டம் பெற்றார். அவருடன் மறை. திருநாவுக்கரசு, கோ.சி. பெரியசாமிப்புலவர், வீ உலகவூழியர் ஆகியோர் கல்வி பயின்றார்கள்.  

## ஆசிரியப்பணி

வேலூர் (1931-46), சேலம் (1947-52), முசிறி (19528)-53), செந்துறை (1954-59), அரவக்குறிச்சி (1959-60), பொன்பரப்பி (1960-67), தோகைமலை (1967-68) என முப்பத்தேழு ஆண்டுகள் தமிழாசிரியராகப் பணியாற்றினார். மாணவர்களிடையே தமிழ்ப் பற்றையும், தமிழின உணர்வையும், நல்லொழுக்கத்தையும், பகுத்தறிவுக் கருத்துகளையும் சொல்லிக் கொடுத்தார்.  

## கொள்கை உறுதி

குடியரசு என்னும் இதழைப் படித்தும் பெரியார் பேச்சைக் கேட்டும் பகுத்தறிவாளரானார். எப்பொழுதும் கருப்புச் சட்டை அணிந்து பள்ளிக்குச் செல்லும் வழக்கம் அவர் கொண்டிருந்தார். தமிழ் மொழிக்குக் களங்கம் ஏற்படுவதை ஒருபோதும் சகித்துக்  
கொள்ள மாட்டார். நாட்டு வாழ்த்துப் பாடலைப் பிற மொழியில் பாடுவதை எதிர்த்துத் தமிழில் பாடுவதை நிலை நிறுத்தினார். இதன்  
காரணமாக அந்தக் காலத்து அரசு பொன்னம்பலனாரை பணி நீக்கம் செய்தது. பெரியார் தலையிட்டதால் அந்தப் பணிநீக்கம் விலக்கிக் கொள்ளப்பட்டது.  

தாம் பணியாற்றிய வேலூர் இந்து செகண்டரி பாடசாலையின் பெயரில் காணப்பட்ட இந்து என்னும் சொல்லை பொன்னம்பலனார் பெரு முயற்சி செய்து நீக்கினார். அந்தப் பள்ளியை நிறுவியவர் பெயரைச் சூட்டி கந்தசாமி கண்டர் உயர்நிலைப் பள்ளி என்று மாற்றம் பெறச் செய்தார்.  

ஒரு முறை பாரதிதாசனைச் சந்தித்து உரையாடிய போது பாரதிதாசனின் கவிதைகளில் சில சமற்கிருத சொற்கள் இடம்பெற்றதைச் சுட்டி காட்டினார். அதன் விளைவாக பாரதிதாசன் இனிமேல் வடசொல் கலவாமல் எழுதுவதாக உறுதி கொண்டார்.  
மொழிக் கொள்கையில் தமக்கும் பெரியார் ஈ வெ இரா வுக்கும் கருத்து முரண் உண்டு என்று பெரியாருக்கு முன்னிலையில் துணிச்சலுடன் கூறினார் என்பது குறிப்பிடத்தக்கது.  

1957 ஆம் ஆண்டில் சேலம் தமிழ்ப் பேரவை நடத்திய விழாவில் பெரியார் ஈ வே. இராமசாமியால் பொன்னம்பலனாருக்குத் **தமிழ்மறவர்** என்னும் பட்டம் வழங்கப்பட்டது.  

## சான்று

தமிழ்மறவர் பொன்னம்பலனார் வரலாறு-நூல்  

காக்கைச் சிறகினிலே இதழ் செப்டம்பர் 2012
# இளைஞர் இஸ்லாமியக் கலைக்களஞ்சியம்

**இளைஞர் இஸ்லாமியக் கலைக்களஞ்சியம்** மணவை முஸ்தபா தொகுத்த கலைக்களஞ்சியமாகும். இதனை மீரா பப்ளிகேஷன்ஸ் 1991 ல் வெளியிட்டது. இக்கலைக்களஞ்சியத்திற்கு எம். ஆர். எம். அப்துற் றஹீம் அணிந்துரை எழுதியுள்ளார்.  

எம். அப்துல் வஹ்ஹாப் ஆய்வுரை எழுதியுள்ளார். இக்களைக்களஞ்சியம் 183 பக்கங்களைக் கொண்டதாகும்.  

## இவற்றையும் காண்க

## ஆதாரங்கள்
# டோட்டி மாவட்டம்



**டோட்டி மாவட்டம்**, நேபாளத்தின் தூரமேற்கு மாநிலத்தின் 9 மாவட்டங்களில் ஒன்றாகும். இதன் நிர்வாகத் தலைமையிடம் *திபாயல் சில்கதி* நகரம் ஆகும்.  
## மக்கள் தொகை பரம்பல்
டோட்டி மாவட்டம் பரப்பளவு கொண்ட இதன் மக்கள் தொகை 2021ஆம் ஆண்டில் 204,831 ஆகும். 1000 ஆண்களுக்கு 1188 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.79% உள்ளனர். சராசரி எழுத்தறிவு 70.74% ஆகும்.  
நகர்புறங்களில் 31.42% மக்கள் வாழ்கின்றனர்.  
## இதனையும் காண்க
- * நேபாளத்தின் மாவட்டங்கள்
## ஊர்களும் நகரங்களும்
இந்த மாவட்டத்தில் 50 ஊர்கள் உள்ளன. அவற்றுள் சில  
- கலேனா *காடாமாண்டௌ *கானா சவுர் *காலிகாஸ்தான் *கத்திவடா *கிர்சேன் *கஞ்ஜரீ *கைராகாவுன் காஙல *சாவரா சௌதாரா *சத்திவன் *சாப்பாலீ *ஜிஜோடமாண்டௌ *லாமிகால் *கீரீசௌகா *கண்டேஸ்வர் *தோலேனி *திகாதர் *திஜாலீ
# இணுவில் தொடருந்து நிலையம்



**இணுவில் தொடருந்து நிலையம்** (*Inuvil railway station*) இலங்கையின் வடக்கே இணுவில் என்ற ஊரில் அமைந்துள்ள தொடருந்து நிலையம் ஆகும். இலங்கையின் வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று இணுவில் தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து இணுவிலூடாக 2015 சனவரி 2 இல் ஆரம்பிக்கப்பட்டது.  

## சேவைகள்
இணுவிலூடாக பின்வரும் தொடருந்து சேவைகள் இயங்கி வருகின்றன:
# ஆறு அழகப்பன்

**ஆறு. அழகப்பன்** எனப் பரவலாக அறியப்படும் **ஆறுமுகம்** **அழகப்பன்** (பிறப்பு: 10 ஆகத்து 1937) தமிழ்நாட்டைச் சேர்ந்த தமிழறிஞர், நாடகாசிரியர், நாட்டுப்புறவியல் ஆய்வாளர், மற்றும் செயற்பாட்டாளர் ஆவார்.  

## தொடக்க வாழ்க்கை
இன்றைய சிவகங்கை மாவட்டம் குன்றக்குடியை அடுத்த ஆத்தங்குடி எனும் சிற்றூரில் 10 ஆகத்து 1937 அன்று உண்ணாமுலை - ஆறுமுகம் இணையருக்கு மகனாகப் பிறந்தார் அழகப்பன்.  

## கல்வி
1953-54 இல் அண்ணாமலை நகருக்கு வந்து தங்கிய அழகப்பன், அண்ணாமலைப் பல்கலைக்கழகத்தில் 1955-57 இல் இடைநிலை வகுப்பிலும், 1957-60 இல் முதுகலை வகுப்பிலும் பயின்றார். நாட்டுப்புறவியலில் எம்.லிட் (MLitt) பட்டம் பெற்றார். பின்னர் நாடகத்துறையில் ஆராய்ச்சி செய்து முனைவர் பட்டம் பெற்றார்.  

## ஆசிரியப் பணி
அண்ணாமலைப் பல்கலைக்கழகத்தில் தமிழ் விரிவுரையாளராகத் தொடங்கி இந்திய மொழிப்புலத் தலைவர் வரை 38 ஆண்டுகள் பணிபுரிந்து ஓய்வு பெற்றவர்.  

## தமிழ்ப் பணிகள்

- நாடகக் கலை என்னும் பெயரில் ஓர் இதழை நடத்தினார். "அவ்வை" தி.க.சண்முகம் மணிவிழா நடந்தபோது தமிழ் நாடகக் கண்காட்சி ஒன்றை நடத்தினார்.
- பாரதிதாசனின் நூறு பாடல்களை இந்தி மொழியில் மொழியாக்கம் செய்வித்துப் பல்கலைக்கழகம் வழியாக வெளியிட முன்னின்றார்.
- உரையாசிரியர்கள் பலரை நியமனம் செய்து பன்னிரு சைவத் திருமுறைகளுக்கும் உரை எழுத வைத்தார்.
- "சிலம்புச் செல்வர்" ம.பொ .சிவஞானம் எழுதிய வள்ளலார் கண்ட ஒருமைப்பாடு என்னும் நூலையும் "கலைஞர்" மு. கருணாநிதி எழுதிய குறளோவியம் என்னும் நூலையும் மொழியாக்கம் செய்து வெளியிடத் துணைநின்றார்.
- தமிழ் அறிஞர் இரா. இராகவையங்கார் பல ஆண்டுகளுக்கு முன் எழுதிய *குறுந்தொகை ஆராய்ச்சி* என்னும் நூல் வெளிவராமல் இருந்த நிலையில் அவருடைய பெயரரிடமிருந்து அதன் கைப்பிரதியைப் பெற்று வெளியிட்டார்.
- அண்ணாமலை நகரில் தமிழ் எழுத்தாளர் மாநாடு நடத்தினார்.
- உத்தரப் பிரதேச மாநிலத்தின் வாரணாசி மாநகரில் பல மொழி அறிஞர்களை அழைத்து திருக்குறள் தேசிய மாநாடு கருத்தரங்குகள் நடத்தினார்.
- உத்தராகண்ட மாநிலத்தின் ரிசிகேசு மாநகரில் மாநாடு நடத்தினார். அங்கு திருவள்ளுவர் சிலையும் அமையக் காரணமாக இருந்தார்.
- தமிழைச் செம்மொழி என்று அறிவிக்க வேண்டும் என்று பிற தமிழ் அறிஞர்களுடனும் தமிழ் அமைப்புகளுடனும் இணைந்து போராடினார்.
- தமிழ்ச் சுரங்கம் என்னும் அமைப்பின் வாயிலாக தமிழ்த்தொண்டு ஆற்றுவோருக்கு தமிழ் மாமணி பட்டம் அளித்து விழா நடத்தி வருகிறார்.

## படைப்புகள்

ஆறு அழகப்பன் நாடக நூல்கள் 10, திறனாய்வு நூல்கள் 10 கட்டுரை வரலாற்று நூல்கள் 6 மற்றும் தாலாட்டுப் பாடல் தொகுப்பு நூல் ஒன்றும் எழுதியுள்ளார்.  

## விருதுகள்
இவருடைய நாடகத்துறைப் பணியைப் பாராட்டி கலைமாமணி விருதை தமிழக அரசு வழங்கி சிறப்பித்தது. இது போல் பல விருதுகளை பிற அமைப்புகள் வழங்கியுள்ளன.  

### நூல்கள் நாட்டுடமையாக்கம்
2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம் வழங்கியது.
# வியாசர்பாடி விநாயக முதலியார் சித்திர சத்திரம்

**வியாசர்பாடி விநாயக முதலியார் சித்திர சத்திரம்** தமிழ்நாடு மயிலை தெற்கு குளக்கரையில் அமைந்துள்ள சத்திரமாகும்.இதனை சென்னை வியாசர் பாடியில் வாழ்ந்த விநாக முதலியார் 1852ல் அமைத்தார். இவர் சோழியவெள்ளாள மரபினைச் சார்ந்தவராவார்.  

இச்சத்திரம் கபாலீசுவரர் கோயில் பக்தர்களுக்கும், மக்களுக்கும் அன்னதானம் செய்வதற்காக அமைக்கப்பட்டது. உடன் இச்சித்திர சத்திரத்தில் எண்ணற்ற சுவர் ஓவியங்களும், பொம்மைகளும் காணப்படுகின்றன.  

இச்சித்திர சத்திரம் மயிலாப்பூர் கபாலீசுவரர் கோயிலின் பங்குனித் திருவிழாவிலிருந்து கபாலீசுவரர் திருக்கல்யாணம் வரை மட்டுமே திறந்திருக்கிறது. மற்ற நாட்களில் பூட்டிக் கிடக்கிறது. இச்சித்திர சத்திரத்தில் கற்பகாம்பாள் மயிலாக மாறி ஈசனை வணங்கியது, திருஞான சம்பந்தர் கோயிலில் பதிகம் பாடி பூம்பாவை எனும் பெண்ணை சாம்பலில் இருந்து உயிர்தந்தது, கண்ணன் சிறு வயதில் கோகுலத்தில் செய்த குறும்புகள் போன்ற ஓவியங்களும் காணப்படுகின்றன.  

இந்து சமயத்தின் தொன் நம்பிக்கைகளான புண்ணியம் செய்தவர்கள் திருக்கைலாயம் செல்லுதல், பாவம் செய்வர்கள் நரகத்திற்கு செல்லுதல் அங்கு கிடைக்கின்ற தண்டனைகள் போன்றவையும் ஓவியங்களாக உள்ளன.  

## இவற்றையும் காண்க
- அன்னதானம்
- அன்னாபிசேகம்

## ஆதாரங்கள்
# நெடுங்குழு 3 தனிமங்கள்

| ↓&nbsp;<small> கிடை வரிசை</small> |
| --- |

**நெடுங்குழு 3 தனிமங்கள்** (*Group 3 elements*) இசுக்காண்டியம் தொகுதி தனிமங்களாகும் . இக்குழுவில் எல்லா d-வலைக்குழுவில் இருப்பதைப்போன்றே 4 தனிமங்கள் இருக்கவேண்டிய இடத்தில் இசுக்காண்டியம் (Sc) மற்றும் யிற்றியம் (Y) என்று இரண்டு மட்டும் எப்பொழுதும் இருக்கும். மற்ற இரண்டு தனிமங்களாக லாந்த்தனம் (La) மற்றும் அக்டினியம் (Ac) அல்லது லுட்டீசியம் (Lu) மற்றும் லாரன்சியம் (Lr) இருக்கும். சிலர் லாந்தனைடு, ஆக்டினைடு என்று அதில் உள்ள 30 தனிமங்களும் இதனுள் அடக்கம் என்றும் கூறுவார். எனவே இந்த நெடுங்குளுவிர்க்கு வேதியலில் எந்த ஒரு தனி பெயரும் கிடையாது. ஆனால் லாந்தனைடு. இசுக்காண்டியம் மற்றும் யிற்றியம் ஆகிய மூன்றும் அறிய மண் உலோகம் என்று அழைக்கப்படுகிறது.  

நெடுங்குழு 3 உலோகங்களில் இசுக்காண்டியம், யிற்றியம் மற்றும் லாந்த்தனம் அல்லது லுட்டீசியம் ஆகிய மூன்றும் இயற்கையாக கிடைக்கின்றன. இவை அனைத்துமே வெள்ளியை ஒத்த வெள்ளை நிறத்தில் உள்ளன. அக்டினியம் அல்லது லாரன்சியம் கதிரியக்க ஓரிடத்தான்களை கொண்டுள்ளன.  

## வேதியல் பண்புகள்
எல்லா நெடுங்குழுக்களை போலவே இங்கும் எதிர்மின்னி அமைப்பில், இறுதிக் கூட்டில் எல்லா தனிமங்களும் இரண்டு எதிர்மின்னியை கொண்டுள்ளன. அனால் அதிசயக்கும் விதமாக லாரன்சியம் மட்டும் மூன்று எதிர்மின்னிகளை கொண்டுள்ளது.  
| அணு எண் | தனிமம் | ஒரு கூட்டில் உள்ள எதிர்மின்னிகள் |  |
| --- | --- | --- | --- |
| 21 | இசுக்காண்டியம் | 2, 8, 9, 2 |  |
| 39 | யிற்றியம் | 2, 8, 18, 9, 2 |  |
| 71 | லுட்டீசியம் | 2, 8, 18, 32, 9, 2 |  |
| 103 | லாரன்சியம் | 2, 8, 18, 32, 32, 8, 3 | } |

## இயற்பியல் பண்புகள்
இசுக்காண்டியம், யிற்றியம், லாந்த்தனம் மற்றும் அக்டினியம் ஆகிய நான்கும் குறைந்த ஆக்சிசனேற்ற நிலையில் +3 அயனிகளை கொண்டுள்ளதால் இவை அறிய வாயுக்களை போன்ற பண்புகளை காட்டுகின்றன. உதாரணமாக இசுக்காண்டியம், யிற்றியம் ஆகிய இரண்டும் மென்மையான உலோகங்கள். லுட்டீசியம் மிகவும் உறுதியான உலோகம். இவற்றின் மற்ற பண்புகள் கீழே அட்டவணையில் உள்ளது.  

| இசுக்காண்டியம் | யிற்றியம் | லுட்டீசியம் |  |  |
| --- | --- | --- | --- | --- |
| உருகுநிலை | 1814 K, 1541 °C | 1799 K, 1526 °C | 1925 K, 1652 °C |  |
| கொதிநிலை | 3109 K, 2836 °C | 3609 K, 3336 °C | 3675 K, 3402 °C |  |
| அடர்த்தி | 2.99 g•cm−3 | 4.47 g•cm−3 | 9.84 g•cm−3 |  |
| தோற்றம் | வெள்ளியை ஒத்த உலோக நிறம் | வெள்ளியை ஒத்த வெள்ளை நிறம் | வெள்ளியை ஒத்த சாம்பல் நிறம் |  |
| அணு ஆரம் | 162 pm | 180 pm | 174 pm | } |

<div>  
| He |
| --- |
| &nbsp; |

| தனிம அட்டவணையில் நெடுங்குழு 3 தனிமங்கள் | }</div> |
| --- | --- |
# மதுரை மக்பரா



**மதுரை மக்பரா** என்பது சூபி ஞானிகளான மீர் அகமது இபுறாகீம், மீர் அம்சத்து இபுறாகீம், மீர் அப்து சலாம் இபுறாகீம் ஆகியோரின் தர்காக்கள் ஆகும். அரபு வார்த்தையான "மக்பரா" என்பதற்கு மோசாலியம் என்பது பொருள். இவ்வார்த்தை கல்லறை எனப் பொருள் கொண்ட மூல வார்த்தையான "கப்ரு" . மக்பரா என்பது அனைத்து முசுலிம்களின் கல்லறைகளைக் குறிப்பிடுவதாக இருந்தாலும், வலியுல்லாகளின் ரவ்ளாக்களைக் குறிக்கவே பயன்படுத்தப்பட்டு வருகிறது.  

## படக் காட்சியகம்
# சுன்னாகம் தொடருந்து நிலையம்



**சுன்னாகம் தொடருந்து நிலையம்** (*Chunnakam railway station*) இலங்கையின் வடக்கே சுன்னாகம் என்ற ஊரில் அமைந்துள்ள தொடருந்து நிலையம் ஆகும். இலங்கையின் வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று சுன்னாகம் தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து சுன்னாகம் ஊடாக 2015 சனவரி 2 இல் ஆரம்பிக்கப்பட்டது.  

## சேவைகள்
சுன்னாகமூடாகப் பின்வரும் தொடருந்து சேவைகள் இயங்கி வருகின்றன:
# பெரியார் பகுத்தறிவு நூலகம் ஆய்வகம்

**பெரியார் பகுத்தறிவு நூலகம் ஆய்வகம்** என்னும் நூலகம் சென்னை பெரியார் திடலில் இயங்கிவருகிறது.  

## நோக்கம்

பெரியார் சிந்தனைகள், உரைகள், விளக்கங்கள், அறிவுரைகள், அகியவற்றை அனைவரும் பயன்படுத்தவும், ஆராயவும் வேண்டும் என்ற நோக்குடன் இந்த நூலகமும் ஆய்வகமும் 17.9.74 அன்று துவக்கப்பட்டது. இந்நூலகம் காலை 11 மணியில் இருந்து மாலை 7 மணிவரை இயங்குகிறது. இந்நூலகத்தில் பயிற்சிபெற்ற நூலகர் பணியாற்றுகிறார்.  

## நூலகத்தில் உள்ளவை
இங்கு கிடைத்தற்கரிய பழைய குடி அரசு, விடுதலை,புரட்சி,பகுத்தறிவு, உண்மை, ரிவோல்ட்,மாடன் ரேஷனலிஸ்ட் மற்றும் பல்வேறு துறைசார்ந்த திராவிட இயக்கத் தொடர்புடைய இதழ்கள், நூல்கள் தொகுத்து வைக்கப்பட்டுள்ளன. நூலாசிரியர் மற்றும் தலைப்புகளின் பட்டியல் தயாரிக்கப்பட்டுள்ளது. முனைவர் பட்டம் பெறவேண்டிப் பல்வேறு பல்கலைக் கழகங்களில் இருந்துவரும் ஆய்வாளர்களுக்கும், திராவிட இயக்க ஆய்வாளர்களுக்கும் பயன்படும் விதத்தில் இந்நூலகம் உள்ளது.
# கு ஹே-சன்



**கு ஹே-சன்** (*Ku Hye-sun*, பிறப்பு: நவம்பர் 9, 1984) ஒரு தென் கொரிய நாட்டு நடிகை, இயக்குநர், திரைக்கதையாசிரியர், இசையமைப்பாளர், நாவலாசிரியர் மற்றும் பாடகி ஆவார். இவர் பாய்ஸ் ஓவர் பிளவர்ஸ் போன்ற பல தொலைக்காட்சி தொடரில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.
# கிழித்த கோடு (நூல்)



**கிழித்த கோடு**, கவிஞர் மு. மேத்தா எழுதிய ஒரு தமிழ்ச் சிறுகதைத் தொகுப்பு நூல். இந்நூலாசிரியர் எழுதிப் பல்வேறு சஞ்சிகைகளில் வெளிவந்த பன்னிரண்டு சிறுகதைகள் இத்தொகுப்பில் உள்ளன. இத்தொகுப்பில் உள்ள ஒரு சிறுகதையின் தலைப்பைத் தழுவி இந்நூலுக்குப் பெயரிடப்பட்டுள்ளது.  

## நூலின் நோக்கம்
கவிஞர் மேத்தா பின்வருமாறு குறிப்பிட்டுள்ளார்:  
<p> சின்ன வயதிலேயே  
என்னைப்  
பெரிய எழுத்தாளன்  
என்று  
பெருமை கொண்டாடிய  
அப்பாவுக்கும்  
அம்மாவுக்கும்.  
</p>  

## உள்ளடக்கம்
1. இந்தச் செடி மறுபடியும் பூக்குமா?
1. அது ஒரு கிழமை
1. வார்த்தை வரம்
1. நானொரு நாடகம் பார்க்கிறேன்
1. கிழித்த கோடு
1. அவளும் நட்சத்திரம்தான்...
1. தூபக்கால்
1. மும்தாஜைத் தேடும் தாஜ்மகால்
1. காலுக்குச் செருப்பு
1. அவள் ஒரு சிறுகதை
1. தாலாட்டு ஓய்வதில்லை
1. சத்தியத்திற்குச் சோதனை

## வெளிவந்த இதழ்கள்
இந்நூல் தினமணிக் கதிர், கல்கி, ஆனந்த விகடன், அலிபாபா, கலைமகள், கண்ணதாசன் போன்ற பல்வேறு இதழ்களில் வெளிவந்த மேத்தாவின் சிறுகதைகளின் தொகுப்பாகும்.  

## மேற்கோள்
- கிழித்த கோடு நூல், மு.மேத்தா
- கிழித்த கோடு, கூகுள் புக்ஸ்
# ஞானக்குறள்

**ஞானக்குறள்** ஒளவையாரால் எழுதற்பெற்ற குறள் நூலாகும். இந்நூல் முந்நூற்றுப் பத்துக் குறள் வெண்பாக்களால் ஆனது. இந்நூலில் வீடுபேறு பற்றி குறட்பாக்கள் உள்ளன. இந்நூல் ஒளவைக் குறள் என்றும், ஒளவை ஞானக்குறள் என்றும் அறியப்படுகிறது. திருக்குறளில் அறத்துப் பால், பொருட்பால். காமத்துப் பால் என்று வகைப்படுத்திய திருவள்ளுவர், வீடு பேறு பற்றி கூறாமையால் ஒளவையார் ஞானக்குறளை எழுதினார் என்றொரு கூற்றுண்டு.  

## ஆதார நூல்
சைவ இலக்கிய வரலாறு ஒளவையார் பகுதி பக்கம் - 423 424
# வேம்பையர்கோன் நாராயணன்

**வேம்பையர்கோன் நாராயணன்** சைவப் புலவராவார். இவர் வணிகர் குலத்தில் மணியன் என்பவரின் மகனாக வேம்பூரில் பிறந்தார். இவர் வாழ்ந்த காலம் கிபி ஒன்பதாம் நூற்றாண்டு எனவும், பத்தாம் நூற்றாண்டு எனவும் கருத்து நிலவுகிறது.  

இவர் சிராமலையந்தாதி எனும் நூலை இயற்றியுள்ளார். இந்நூல் சேரமான் பெருமாள் பாடிய பொன்வண்ணத்தந்தாதி போல துதியுடையதாக இருப்பதாக இராகவையங்கார் அவர்கள் குறிப்படுகின்றார்.  

## கருவி நூல்
சைவ இலக்கிய வரலாறு - வேம்பையர்கோன் நாராயணன் பகுதி
# நிலவு மறைப்பு, ஏப்பிரல் 2015

**சந்திரன் புவியின் நிழலின் ஊடாக வலமிருந்து இடமாக நகருதல்,**

| கால அளவு (hr:mn:sc) |  |  |
| --- | --- | --- |
| காமா | 0.4460 |  |
| முழுமை | 00:04:43 |  |
| பகுதி | 03:29:00 |  |
| புறநிழல் | 05:57:32 |  |
| P1 | 9:01:27 |  |
| U1 | 10:15:45 |  |
| U2 | 11:57:54 |  |
| Greatest | 12:00:14 |  |
| U3 | 12:02:37 |  |
| U4 | 13:44:46 |  |
| P4 | 14:58:58 | } |
**முழு நிலவு மறைப்பு** ஒன்று ஏப்ரல் 04, 2015 இல் இடம்பெறுகின்றது. இது 2015 ஆம் வருடத்தில் ஏற்படுகின்ற இரண்டு முழுச் சந்திர கிரகணங்களில் முதலாவது முழு சந்திர கிரகணமாகும். நிலவு மறைப்பு நாற்தொடரில் இது மூன்றாவது முழுச் சந்திர கிரகணம் ஆகும். இத்தொடரில் நிகழ்ந்த முந்தைய முழுச் சந்திர கிரகனங்கள் நிலவு மறைப்பு, ஏப்பிரல்15, 2014, நிலவு மறைப்பு, அக்டோபர் 2014, என்பனவாகும்.  

## காணக்கூடிய தன்மையும் தோற்றமும்
அமெரிக்கா, பசிபிக், கிழக்காசியா, ஆத்திரேலியா மற்றும் நியூசிலாந்து ஆகிய பிரதேசத்தில் முழுமையாக இக் கிரகணத்தைக் காணமுடியும்.
# மனந்தெளிநிலை

**மனந்தெளிநிலை** (*mindfulness*) என்பது ஒருவர் இத்தருணத்தில் தன்னிடம் நிகழும் மன ஓட்டங்கள், உணர்வுகள் மற்றும் புலனுணர்வுகள் மீது குவிக்கும் கவனம் ஆகும். இக்கவனம் விழிநிலையில் வலிந்த நோக்கத்தோடு, எடைபோடாத, அனைத்தையும் ஏற்றுக்கொள்ளும் மனநிலையில் இருக்கும். இதை தியானத்தின் (Meditation) மூலம் பயில முடியும்.  

மனந்தெளிநிலை அனப்பனாசத்தி எனும் புத்த ஆழ்நிலைப் பயிற்சியில் இருந்து தோன்றியது. இப்பயிற்சியானது உளவியல் மருத்துவத்தில், கட்டுப்படுத்தவியலாத அதீதப்பற்று நோய் (OCD), பதட்டம், உளச்சோர்வு, போதை அடிமை போன்ற நிலைகளைச் சரிசெய்யப் பயன்படுகிறது.
# யுனிட்டா


**அங்கோலாவின் முழுமையான விடுதலைக்கான தேசிய ஒன்றியம்** (*National Union for the Total Independence of Angola*, *UNITA*, **யுனிட்டா**) என்பது அங்கோலா நாட்டின் இரண்டாவது பெரிய அரசியல் கட்சியாகும். 1966 ஆம் ஆண்டில் நிறுவப்பட்ட இக்கட்சி, அங்கோலாவின் விடுதலைக்கான போரில் (1961–1975) அங்கோலா மக்கள் விடுதலை இயக்கத்துடன் இணைந்து பங்குபற்றியது. பின்னர் 1975-2002 காலப்பகுதியில் அங்கோலாவில் இடம்பெற்ற உள்நாட்டுப் போரில் அங்கோலா மக்கள் விடுதலை இயக்கத்தினருக்கு எதிராகப் போரிட்டது. இந்த உள்நாட்டுப் போர் பனிப்போர்க் காலத்தில் மிகவும் முக்கியத்துவம் பெற்றதாக இருந்தது. யுனிட்டா அமைப்பு அமெரிக்கா, தென்னாப்பிரிக்கா ஆகிய நாடுகளிடம் இருந்து இராணுவ உதவிகளைப் பெற்றது. அதே வேளையில் மக்கள் விடுதலை இயக்கம் சோவியத் ஒன்றியம், மற்றுமதன் கூட்டு நாடுகளிடம் இருந்தும் உதவிகளைப் பெற்றது.  

யுனிட்டா அமைப்பு ஜொனாசு சவிம்பி என்பவரால் ஆரம்பிக்கப்பட்டது. சவிம்பி 2002 இல் இறக்கும் வரை அவ்வமைப்பின் தலைவராக இருந்தார். இதன் பின்னர் இசாயசு சமக்குவா என்பவர் தலைமைப் பொறுப்பை ஏற்றார். சவிம்பியின் இறப்புக்குப் பின்னர், யுனிட்டா அமைப்பு ஆயுதப் போராட்டத்தைக் கைவிட்டு நேரடி அரசியலில் இறங்கியது. 2008 தேர்தல்களில் இக்கட்சி 220 தொகுதிகளில் 16 இடங்களைக் கைப்பற்றியது.
# 1581



ஆண்டு **1581** (**MDLXXXI**) யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டு ஆகும். கிரெகொரியின் நாட்காட்டியில் இது வியாழக்கிழமையில் ஆரம்பமான சாதாரண ஆண்டு.  

## நிகழ்வுகள்
<onlyinclude>  
- மார்ச் - கத்தோலிக்க மதத்தைப் பின்பற்றுபவர்களுக்கு கடுமையான தண்டம் விதிக்கும் சட்டத்தை இங்கிலாந்தின் நாடாளுமன்றம் கொண்டுவந்தது.
- மார்ச் 25 எசுப்பானியாவின் இரண்டாம் பிலிப்பு போர்த்துகலின் முதலாம் பிலிப்பு மன்னனாக ஆட்சியில் அமர்ந்தார்.
- ஏப்ரல் 4 - உலகை சுற்றி வந்ததை அடுத்து பிரான்சிஸ் டிரேக் முதலாம் எலிசபெத் மகாராணியால் சர் பட்டம் வழங்கிக் கௌரவிக்கப்பட்டார்.
- சூலை 26 - வடக்கு நெதர்லாந்து எசுப்பானியாவிடம் இருந்து விடுதலையை அறிவித்தது.
- சூலை 26 - ரோமில் துரிங்கியா என்ற இடத்தில் விண்வீழ்கல் ஒன்று வீழ்ந்தது.
- செப்டம்பர் - சுவீடனின் கூலிப் படை ஒன்று உருசியாவிடம் இருந்து (இன்றைய எசுத்தோனியாவில் உள்ள) நார்வா நகரைக் கைப்பற்றியது..
- டிசம்பர் 1 - இயேசு சபையைச் சேர்ந்த எட்மன்ட் காம்பியன் என்ற மதகுரு தேசத்துரோகக் குற்றச்சாட்டுக்காக இங்கிலாந்தில் தூக்கிலிடப்பட்டார்.
- முதலாம் ராஜசிங்கன் இலங்கையின் சீதாவக்கை அரசின் மன்னனாக முடி சூடினான்.
</onlyinclude>  

## பிறப்புகள்
- ஏப்ரல் 24 - வின்சென்ட் தே பவுல், பிரெஞ்சு மதகுரு (இ. 1660)

## இறப்புகள்
- செப்டம்பர் 1 - குரு ராம் தாஸ், நான்காவது சீக்கிய குரு (பி. 1534)
- சூர்தாசர், சமயபரப்புநர் (பி. 1478)
# 1617



**1617** (**MDCXVII**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய இது 10-நாள் பின்தங்கிய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டாகும்.  

## நிகழ்வுகள்
<onlyinclude>  
- பெப்ரவரி 27 - சுவீடனுக்கும் உருசியாவுக்கும் இடையே இடம்பெற்ற இங்கிரியப் போர் முடிவுக்கு வந்தது. இங்கிரியா சுவீடனின் ஆட்சியின் கீழ் வந்தது.
- ஏப்ரல் 14 - பிலிப்பீன்சில் எசுப்பானியக் கடற்படை டச்சுக் கடற்படையைத் தோற்கடித்தது.
- செப்டம்பர் 23 - உதுமானியப் பேரரசுக்கும் போலந்து-லித்துவேனியாவிற்கும் இடையில் உடன்பாடு எட்டப்பட்டது.
- யாழ்ப்பாணத்தில் போர்த்துக்கேயக் கொடி நாட்டப்பட்டது. டி ஒலிவெய்ரா முதலாவது ஆளுநரானார்.
</onlyinclude>  

## பிறப்புகள்

## இறப்புகள்
- ஏப்ரல் 4 - ஜான் நேப்பியர், இசுக்காட்டிய கணிதவியலர் (பி. 1550)
- ஆகஸ்டு 30 - லீமா நகர ரோஸ், பெரு புனிதர் (பி. 1586)
# 1550



ஆண்டு **1550** (**MDL**) என்பது பழைய யூலியன் நாட்காட்டியில் புதன்கிழமையில் தொடங்கிய ஒரு சாதாரண ஆண்டு ஆகும்.  

## நிகழ்வுகள்
<onlyinclude>  
- பெப்ரவரி 8 - மூன்றாம் யூலியசு 221வது திருத்தந்தையாகப் பதவியேற்றார்.
- சூன் 12 - பின்லாந்தின் எல்சிங்கி நகரம் (அன்று சுவீடனில் இருந்தது) அமைக்கப்பட்டது.
- சூலை 21 - இயேசு சபை மூன்றாம் யூலியுசு திருத்தந்தையால் அங்கீகரிக்கப்பட்டது..
- ஐசுலாந்து முழுமையாக சீர்திருத்தத் திருச்சபையின் கீழ் வந்தது.
- பிரான்சிய மொழி இலக்கணத்தின் முதலாவது நூல் வெளியிடப்பட்டது.
- நோஸ்டராடாமசின் முதலாவது பஞ்சாங்கம் வெளிவந்தது.
- வெள்ளி தனிமம் கண்டுபிடிக்கப்பட்டது.
</onlyinclude>  

## பிறப்புகள்
- ஜான் நேப்பியர், இசுக்காட்டிய கணிதவியலர் (இ. 1617)
- குருஞான சம்பந்தர்

## இறப்புகள்